
Kirjalike nõusolekute andmine
1. ASJAOLUD JA MENETLUSE KÄIK

Narva Linnavalitsuse korralduse vastuvõtmiseks laekusid: 
1.1. 14.02.2014.a Oru tn 36 kinnistu omanikult kirjalike nõusolekute andmise taotlused (dok. reg nr. 1524/1-16) vee- ja kanalisatsioonitorustike ehitamiseks;

1.2.  20.02.2014.a kirjaliku nõusoleku andmise taotlus (dok. reg nr. 1723/1-16) Kulgu sadam 12c kinnistule piirdeaia püstitamiseks;

1.3. 19.02.2014.a Kaste tn 2 kinnistu omanikult kirjaliku nõusoleku andmise taotlus (dok. reg nr. 1675/1-16) piirdeaia püstitamiseks;

1.4.  19.02.2014.a Pärna tn 23 kinnistu omanikult kirjaliku nõusoleku andmise taotlus (dok. reg nr. 1679/1-16) sauna püstitamiseks;

1.5. 20.02.2014.a kirjaliku nõusoleku andmise taotlus (dok. reg nr. 1613/1-16) P. Kerese tn 22 Peetri kooli tehnosüsteemide muutmiseks (evakuatsiooni- ja avariivalgustuse ehitamine).

1.6.  16.09.2013.a 1.Jõe tn 30 kinnistu omanikult kirjalike nõusolekute andmise taotlused (dok. reg nr. 8838/1-16) garaažihoone ja piirdeaia püstitamiseks. 20.09.2013.a on taotlejale saadetud kiri esinevate puuduste kohta esitatud dokumentides. Kõik märgitud puudused on kõrvaldatud määratud ajaks.

1.7.  26.02.2014.a Õlelille tn 126 kinnistu omanikult kirjaliku nõusoleku andmise taotlus (dok. reg nr. 1873/1-16) sauna püstitamiseks.

Kõik dokumendid laekusid koos seadusega ettenähtud korras kooskõlastatud ehitusprojektide ja riigilõivu maksekorraldustega. Ehitusprojektide vastavust projekteerimistingimustele, kehtestatud planeeringule, seadustele ning teistele õigusaktidele on kontrollinud Arhitektuuri- ja Planeerimise osakond ning projektid on kooskõlastatud peaarhitektiga. Esitatud dokumentides ehitusseaduse §16 toodud kirjalike nõusolekute andmise keeldumise põhjused puuduvad. Seega, kirjalike nõusolekute andmiseks takistusi ei ole.

2. ÕIGUSLIKUD ALUSED

2.1.  Ehitusseaduse § 16 lõike 1 kohaselt kohaliku omavalitsuse kirjalik nõusolek on nõutav, kui ehitatakse väikeehitist, mille ehitisealune pind on 20–60 m2; muudetakse ehitise tehnosüsteemi või asendatakse kogu tehnosüsteem samaväärsega; püstitatakse detailplaneeringu koostamise kohustusega aladel maa-ala piiramiseks piirdeaedasid, mille ehitamiseks on vajalikud kaevetööd;

2.2. Narva Linnavolikogu 29. mai 2003. a määrusega nr 28/17 "Narva Linnavalitsuse kirjalike                                nõusolekute väljaandmise ja nende väljastamise keeldumise õiguse delegeerimine" on delegeeritud Narva Linnavalitsusele õigus Ehitusseaduse §16 lõike 5 alusel välja anda kirjalikke nõusolekuid ja õigus keelduda neid väljastamast.
3. OTSUS
Anda kirjalikud nõusolekud alljärgnevatel aadressidel:

3.1. Oru tn 36 vee- ja kanalisatsioonitorustike ehitamiseks;

3.2. Kulgu sadam 12c piirdeaia püstitamiseks;
3.3. Kaste tn 2 piirdeaia püstitamiseks;
3.4. Pärna tn 23 sauna püstitamiseks;

3.5. P. Kerese tn 22 Peetri kooli tehnosüsteemide muutmiseks (evakuatsiooni- ja avariivalgustuse ehitamine);

3.6. 1.Jõe tn 30 garaažihoone ja piirdeaia püstitamiseks;

3.7. Õlelille tn 126 sauna püstitamiseks

4. RAKENDUSSÄTTED

4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.

